CELEX: 32012D0666
Language: et
Date: 2012-10-25 00:00:00
Title: 2012/666/EL: Komisjoni rakendusotsus, 25. oktoober 2012 , millega muudetakse otsust 2008/855/EÜ loomatervishoiualaste tõrjemeetmete kohta seoses sigade klassikalise katkuga Ungaris (teatavaks tehtud numbri C(2012) 7433 all)  EMPs kohaldatav tekst

27.10.2012   
            
            
               ET
            
            
               Euroopa Liidu Teataja
            
            
               L 299/46
            
         KOMISJONI RAKENDUSOTSUS,
   25. oktoober 2012,
   millega muudetakse otsust 2008/855/EÜ loomatervishoiualaste tõrjemeetmete kohta seoses sigade klassikalise katkuga Ungaris
   (teatavaks tehtud numbri C(2012) 7433 all)
   (EMPs kohaldatav tekst)
   (2012/666/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               Komisjoni 3. novembri 2008. aasta otsuses 2008/855/EÜ loomatervishoiualaste tõrjemeetmete kohta seoses sigade klassikalise katkuga teatavates liikmesriikides (3) on sätestatud teatavad tõrjemeetmed seoses sigade klassikalise katkuga liikmesriikides või nende piirkondades, mis on loetletud kõnealuse otsuse lisas. Nógrádi komitaat Ungaris kuulub nimetatud loetellu.
            
         
               (2)
            
            
               Ungari on teatanud komisjonile hiljutistest muutustest seoses sigade klassikalise katku esinemisega otsuse 2008/855/EÜ lisas nimetatud Nógrádi komitaadi territooriumil.
            
         
               (3)
            
            
               Esitatud teabe kohaselt on sigade klassikaline katk Nógrádi komitaadi territooriumilt likvideeritud. Seetõttu ei tohiks otsuses 2008/855/EÜ sätestatud meetmeid selle komitaadi suhtes kohaldada ja kõnealuse otsuse lisa I osast tuleks viide Nógrádi komitaadile välja jätta.
            
         
               (4)
            
            
               Seega tuleks otsust 2008/855/EÜ vastavalt muuta.
            
         
               (5)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2008/855/EÜ lisa I osas asendatakse punkt 3 järgmisega:
   
      „3.   Ungari
      
      Pesti komitaadi territoorium, mis asub Doonau jõest põhja ja ida pool, Slovakkia piirist lõuna pool, Nógrádi komitaadi piirist lääne pool ja maanteest E71 põhja pool.”
   
   Artikkel 2
   Käesolev otsus on adresseeritud liikmesriikidele.
   
      Brüssel, 25. oktoober 2012
      
         
            Komisjoni nimel
         
         
            asepresident
         
         Maroš ŠEFČOVIČ
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  ELT L 302, 13.11.2008, lk 19.